proxectonos/corpus_dominio_legal_administrativo_tmp huggingface dataset:
ORDE do 25 de xuño de 2012 pola que se dispón o cesamento e o nomeamento de membros do Consello Galego de Saúde.
Consellería de Sanidade — II. Autoridades e persoal — 29/06/2012

A Lei 8/2008, do 10 de xullo, de saúde de Galicia, recolle no seu artigo 13 que a cidadanía da Comunidade Autónoma de Galicia terá dereito a participar na xestión do Sistema Público de Saúde de Galicia a través dos órganos de participación comunitaria. No seu capítulo VI recolle a participación na formulación da política sanitaria e no control da súa execución como un dereito da cidadanía e da sociedade en xeral, un valor social e un instrumento de cooperación e información no ámbito do Sistema Público de Saúde de Galicia, para a mellora da saúde e do benestar da cidadanía.
No artigo 24 regúlase o Consello Galego de Saúde como o principal órgano colexiado de participación comunitaria no Sistema Público de Saúde de Galicia, ao cal corresponde o asesoramento á Consellería de Sanidade da Xunta na formulación da política sanitaria e no control da súa execución. Regúlase, así mesmo, a súa composición e funcións, e establécese o nomeamento e separación do cargo pola persoa titular da Consellería de Sanidade, por proposta de cada unha das representacións que o compoñen.
De acordo co anterior, e coa finalidade de recoller os novos membros propostos polas entidades a que corresponden, cómpre actualizar a composición do dito órgano mediante os ceses e nomeamentos que se relacionan nos anexos I e II da presente orde.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e da súa Presidencia, reformada pola Lei 11/1988, do 20 de outubro, en relación co artigo 24 da Lei 8/2008, do 10 de xullo, de saúde de Galicia,
Artigo 1
Cesar como vogais do Consello Galego de Saúde as persoas indicadas no anexo I da presente orde.
Artigo 2
Nomear como vogais do Consello Galego de Saúde as persoas indicadas no anexo II da presente orde.
Disposición derrogatoria
Quedan derrogadas todas as disposicións de igual ou inferior rango que se opoñan ao disposto nesta orde.
Disposición derradeira
A presente orde entrará en vigor o mesmo día da súa publicación no
Diario Oficial de Galicia
.
Santiago de Compostela, 25 de xuño de 2012
Cesan como membros do Consello Galego de Saúde:
– Paz Ramil Maseda, nomeada en representación do Colexio Oficial de Traballo Social de Galicia.
– Elena González Sánchez, en representación das asociacións veciñais galegas (Federación Veciñal de Vigo).
Noméanse membros do Consello Galego de Saúde:
– Isabel Redondo Zambrano, en representación do Colexio Oficial de Traballo Social de Galicia.
– Verísimo Pazos Besada, en representación das asociacións veciñais galegas (Confederación Galega de Asociacións Veciñais).
RESOLUCIÓN conxunta do 10 de abril de 2012, da Consellería de Cultura, Educación e Ordenación Universitaria e do Instituto Galego de Consumo, pola que se publica a relación dos premios da fase autonómica do concurso sobre consumo responsable e calidade de vida Consumópolis 7, a publicidade: compras ou cómprante?
Consellería de Presidencia, Administracións Públicas e Xustiza — III. Outras disposicións — 03/05/2012

Por Resolución do 16 de febreiro de 2012 (DOG n.º 50, do 12 de marzo), convocouse a fase autonómica do concurso de premios sobre consumo responsable e calidade de vida Consumópolis 7, a publicidade: compras ou cómprante?
Vista a proposta do xurado relativa á selección dos traballos presentados, efectuada segundo o disposto no artigo 8, polo xurado mencionado no artigo 7 da citada resolución, procede a súa publicación de conformidade con ela. Na súa virtude:
Facer pública a relación dos premios concedidos na fase autonómica do concurso sobre consumo responsable e calidade de vida Consumópolis 7, a publicidade: compras ou cómprante?, que se relacionan no anexo desta resolución, facendo constar que os clasificados en primeiro lugar en cada unha das categorías representarán a Comunidade Autónoma na fase estatal del concurso.
Santiago de Compostela, 10 de abril de 2012.
Primeiro e segundo curso de ensinanza secundaria obrigatoria:
Segundo ciclo de ensino secundario:
ORDE do 28 de xuño de 2012 pola que se suspende a aplicación do punto décimo segundo da addenda asinada o 11 de xullo de 2006 pola Consellería de Educación e Ordenación Universitaria e as organizacións sindicais CC.OO., ANPE e CSI-CISF, do Acordo do 20 de xuño de 1995 sobre acceso á función pública docente en calidade de profesor interino ou substituto.
Consellería de Cultura, Educación e Ordenación Universitaria — III. Outras disposicións — 29/06/2012

A grave situación económica e a necesidade de reducir o déficit público fan necesario adoptar unha serie de medidas extraordinarias e urxentes en materia de contención de gastos no capítulo I da Consellería de Cultura, Educación e Ordenación Universitaria.
Nesa liña, o Acordo do Consello da Xunta de Galicia adoptado na súa reunión do 21 de xuño de 2012, autoriza a Consellería de Cultura, Educación e Ordenación Universitaria a suspender durante dous anos os efectos do punto décimo segundo da addenda asinada o 11 de xullo de 2006, pola extinta Consellería de Educación e Ordenación Universitaria e as organizacións sindicais CC.OO., ANPE e CSI-CSIF sobre o acceso á función pública docente en calidade de profesores interinos ou substitutos do ano 1995.
Por outra parte, o artigo 38.10 da Lei 7/2007, do 12 de abril, do estatuto básico do empregado público, establece que se garante o cumprimento dos pactos e acordos, salvo cando excepcionalmente e por causa grave de interese público derivada dunha alteración substancial das circunstancias económicas, os órganos de goberno das administracións públicas suspendan ou modifiquen o cumprimento de pactos e acordos xa asinados, na medida estritamente necesaria para salvagardar o interese público.
Neste suposto, as administracións públicas deberán informar as organizacións sindicais das causas da suspensión ou modificación.
No uso da autorización outorgada polo Consello da Xunta de Galicia, no acordo adoptado na reunión do 21 de xuño de 2012, e efectuado o trámite de información ás organizacións sindicais, esta Consellería de Cultura, Educación e Ordenación Universitaria
Primeiro. Suspender durante dous anos a aplicación do punto décimo segundo da addenda asinada o 11 de xullo de 2006, pola extinta Consellería de Educación e Ordenación Universitaria e as organizacións sindicais CC.OO., ANPE e CSI-CSIF, do acordo do 20 de xuño de 1995 sobre acceso á función pública docente en calidade de profesor interino ou substituto.
Segundo. Como consecuencia, durante os anos 2012 e 2013, o persoal substituto docente que prestase polo menos cinco meses e medio de servizos no curso académico 2011-2012 ou 2012-2013 non terán dereito a que se realice un nomeamento polo mes de xullo e polos días de agosto que procedesen, unha vez deducidos os aboados por vacacións non gozadas.
Santiago de Compostela, 28 de xuño de 2012
CORRECCIÓN de erros. Orde do 15 de febreiro de 2012 pola que se modifica a adscrición de determinadas fundacións de interese galego e se ordena a súa adscrición ás consellerías competentes para o exercicio das funcións de protectorado.
Consellería de Presidencia, Administracións Públicas e Xustiza — III. Outras disposicións — 03/05/2012

Advertido erro na dita orde publicada no Diario Oficial de Galicia número 38, do 23 de febreiro de 2012, cómpre facer as seguintes correccións:
Na páxina 6644, no feito 2 d) da orde, no cal se relacionan as fundacións que se adscriben á Consellería de Medio Ambiente, Territorio e Infraestruturas, debe engadirse a seguinte:
– Fundación José Luis Taboada.
ORDE do 19 de abril de 2012 pola que se amplía a dotación orzamentaria para a concesión das axudas para o fomento da utilización de maquinaria e equipamentos agrarios en réxime asociativo en Galicia convocadas pola Orde do 23 de decembro de 2011.
Consellería do Medio Rural e do Mar — III. Outras disposicións — 02/05/2012

Pola Orde do 23 de decembro de 2011 (DOG n.º 248, do 29 de decembro) establecéronse as bases e convocáronse para o ano 2012 as axudas para o fomento da utilización de maquinaria e equipamentos agrarios en réxime asociativo en Galicia.
No artigo 27 «Financiamento», relativo ao financiamento destas axudas, detállanse a aplicación orzamentaria e o importe económico previsto para elas, así como a posibilidade de incrementar a cantidade fixada anteriormente, de acordo co establecido no número 2 do artigo 30 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia. Tendo en conta o elevado número e dimensión das solicitudes de axuda que se recibiron e a necesidade dun maior financiamento, cómpre ampliar a dotación orzamentaria consignada inicialmente, coa finalidade de poder amparar as solicitudes de axuda presentadas, sempre que cumpran co establecido na orde desta consellería citada anteriormente.
En virtude do exposto, e de acordo co establecido no artigo 30.1.3 do Estatuto de autonomía de Galicia e, no uso das facultades que me confire a Lei 1/1983, do 22 de febreiro (DOG n.º 23, do 21 de marzo), reguladora da Xunta e da súa Presidencia,
Artigo único.
Amplíase para o ano 2012 a dotación orzamentaria que se recolle na Orde desta consellería, do 23 de decembro de 2011 (Diario Oficial de Galicia n.º 248, do 29 de decembro), pola que se convocan para o ano 2012 as axudas para o fomento da utilización de maquinaria e equipamentos agrarios en réxime asociativo en Galicia, nos seguintes importes e aplicacións dos orzamentos da Comunidade Autónoma de Galicia para 2012.
Disposición adicional única.
O incremento de crédito previsto no artigo único non afecta o prazo que se establece para a presentación de solicitudes de axuda na devandita Orde do 23 de decembro de 2011.
Disposición derradeira.
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 19 de abril de 2012.
CORRECCIÓN de erros. Decreto 112/2012, do 20 de abril, polo que se aproban determinadas modificacións en materia tributaria e de prezos da Comunidade Autónoma de Galicia.
Consellería de Facenda — I. Disposicións xerais — 07/05/2012

Advertidos erros no decreto anteriormente citado, publicado no
Diario Oficial de Galicia
número 77, do luns 23 de abril de 2012, cómpre facer as seguintes correccións:
Na páxina 14742, no artigo 12 bis. Liquidación, parágrafo 1, letra a), onde di: «...contidas no punto 13 do número 05», debe dicir: «contidas na subalínea 13 da alínea 05».
Na letra b), onde di: «...relacionadas no número 99», debe dicir: «...relacionadas na alínea 99».
Na letra c), onde di: «...contidas no número 02», debe dicir: «...contidas na alínea 02».
Na páxina 14743, no artigo 12 ter. Tarifas ACIS por unidade ou por servizo, parágrafo 1, onde di: «...contidas no punto 03 do número 99», debe dicir: «...contidas na subalínea 03 da alínea 99».
Na páxina 14744, no artigo 12 quáter. Tarifas ACIS pola cifra neta de negocios, parágrafo 1, onde di: «...contidas no punto 03 do número 99», debe dicir: «...contidas na subalínea 03 da alínea 99».
RESOLUCIÓN do 2 de maio de 2012, da Secretaría Xeral de Medios, pola que se lle dá publicidade ao convenio de colaboración subscrito no primeiro cuadrimestre do ano 2012.
Consellería de Presidencia, Administracións Públicas e Xustiza — III. Outras disposicións — 09/05/2012

Para os efectos previstos no artigo 11 da Lei 4/2006, do 30 de xuño, de transparencia e de boas prácticas na Administración pública galega, acórdase darlle publicidade ao convenio de colaboración subscrito pola Secretaría Xeral de Medios e tramitado pola Subdirección Xeral de Réxime Xurídico e Xestión de Medios Audiovisuais, no primeiro cuadrimestre do ano 2012, o cal se relaciona no anexo a esta resolución.
Santiago de Compostela, 2 de maio de 2012.
DECRETO 121/2012, do 26 de abril, polo que se modifica a denominación da Facultade de Humanidades e da Escola Universitaria de Fisioterapia da Universidade da Coruña.
Consellería de Cultura, Educación e Ordenación Universitaria — III. Outras disposicións — 09/05/2012

A Lei 11/1989, do 20 de xullo, de ordenación do sistema universitario de Galicia, establece o procedemento para a creación e recoñecemento de universidades, centros universitarios e autorización de estudos na Comunidade Autónoma de Galicia.
Tendo en conta que o proceso de adaptación ao Espazo Europeo de Ensino Superior non supón só a modificación das titulacións da anterior ordenación das ensinanzas universitarias senón tamén a dos centros en que estas se imparten. Neste decreto autorízase a modificación da denominación, na Universidade da Coruña, da Facultade de Humanidades que pasará a denominarse Facultade de Humanidades e Documentación e da Escola Universitaria de Fisioterapia que pasará a denominarse Facultade de Fisioterapia, para adaptala á estrutura dos novos estudos de grao.
En aplicación do artigo 8 da Lei orgánica 6/2001, do 21 de decembro, de universidades, por proposta do Consello de Goberno da universidade da Coruña, co informe previo favorable do seu consello social, logo do informe favorable do Consello Galego de Universidades en exercicio das competencias sinaladas na Lei 2/2003, do 22 de maio, en uso das atribucións conferidas pola Lei 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Cultura, Educación e Ordenación Universitaria e logo da deliberación do Consello da Xunta de Galicia na súa reunión do vinte e seis de abril de dous mil doce,
Artigo 1.
Autorizar a modificación da denominación da Facultade de Humanidades da Universidade da Coruña, que pasará a denominarse Facultade de Humanidades e Documentación.
Artigo 2.
Autorizar a modificación da denominación da Escola Universitaria de Fisioterapia da Universidade da Coruña, que pasará a denominarse Facultade de Fisioterapia.
Disposición derradeira primeira.
Autorízase o conselleiro de Cultura, Educación e Ordenación Universitaria para que, no ámbito das súas competencias, dite as disposicións necesarias para o desenvolvemento deste decreto.
Disposición derradeira segunda.
Este decreto entrará en vigor o día seguinte ao da súa publicación no Diario Oficial de Galicia.
Santiago de Compostela, vinte e seis de abril de dous mil doce.
RESOLUCIÓN do 25 de abril de 2012, da Dirección Xeral de Conservación da Natureza, pola que se fixan o lugar e a data de realización da proba práctica para a obtención do certificado de capacitación para o adestramento de cans no ámbito da Comunidade Autónoma de Galicia.
Consellería de Medio Ambiente, Territorio e Infraestruturas — III. Outras disposicións — 09/05/2012

Mediante Resolución do 20 de xaneiro de 2011, da Dirección Xeral de Conservación da Natureza, convócanse as probas para a obtención do certificado de capacitación para o adestramento de cans no ámbito da Comunidade Autónoma de Galicia (DOG n.º 24, do 4 de febreiro).
Na base sexta da dita resolución establécese que «O tribunal cualificador das probas será designado por resolución do director xeral de Conservación da Natureza, que se publicará no DOG. Nesta resolución fixarase, así mesmo, a data e o lugar de realización das probas».
Na base sétima da dita resolución establécese que «Os exames estarán constituídos por un exercicio teórico por escrito e un exame práctico con cans e proxeccións de imaxes seleccionadas pola Consellería do Medio Rural».
Mediante Resolución do 26 de xullo de 2011, da Dirección Xeral de Conservación da Natureza, desígnase o Tribunal Cualificador e se fixan o lugar e a data de realización da proba teórica para a obtención do certificado de capacitación para o adestramento de cans no ámbito da Comunidade Autónoma de Galicia (DOG n.º 158, do 19 de agosto).
En virtude da citada competencia,
Primeiro. A proba práctica desenvolverase en dúas partes: exercicios de obediencia e modificación de conduta con cans, onde o aspirante deberá defender oralmente as técnicas utilizadas e responderá as preguntas realizadas polo tribunal e un exercicio escrito sobre vídeos de comportamento e adestramento canino visionados.
A dita proba realizarase no Refuxio do Bando situado en Zamarracedo, Bando, Santiago de Compostela, os días 24 e 25 de maio. A distribución dos aspirantes para a realización da proba será a seguinte:
– Os aspirantes cuxos apelidos estean comprendidos entre a letra A e a letra G (ambas as dúas inclusive) realizarán a proba o 24 de maio de 2012 ás 9.00 horas.
– Os aspirantes cuxos apelidos estean comprendidos entre a letra H e a letra P (ambas as dúas inclusive) realizarán a proba o 24 de maio de 2012 ás 11.30 horas.
– Os aspirantes cuxos apelidos estean comprendidos entre a letra Q e a letra R (ambas as dúas inclusive) realizarán a proba o 25 de maio de 2012 ás 9.00 horas.
– Os aspirantes cuxos apelidos estean comprendidos entre a letra S e a letra Z (ambas as dúas inclusive) realizarán a proba o 25 de maio de 2012 ás 11.30 horas.
Santiago de Compostela, 25 de abril de 2012.
CORRECCIÓN de erros. Resolución do 17 de abril de 2012 pola que se habilitan asesores e avaliadores no marco do proceso de acreditación de competencias profesionais adquiridas a través da experiencia laboral, na Comunidade Autónoma de Galicia, en determinadas unidades de competencia ou familias profesionais do Catálogo Nacional de Cualificacións Profesionais.
Consellería de Cultura, Educación e Ordenación Universitaria — III. Outras disposicións — 07/05/2012

Advertidos erros na Resolución do 17 de abril de 2012, publicada no DOG n.º 82, do luns, 30 de abril de 2012, fanse as oportunas correccións:
– Na páxina 15688, no cadro correspondente á familia profesional de Electricidade e electrónica, debe incluírse unha fila cos seguintes datos:
– Na páxina 15689, no cadro correspondente á familia profesional de Hostalaría e turismo, debe incluírse unha fila cos seguintes datos:
– Na páxina 15690 debe incluírse un cadro correspondente á familia profesional de Instalación e mantemento cunha fila cos seguintes datos:
CORRECCIÓN de erros. Orde do 27 de marzo de 2012 pola que se autoriza a apertura e o funcionamento do centro privado Estudios Superiores en Administración y Finanzas, no concello da Coruña.
Consellería de Cultura, Educación e Ordenación Universitaria — III. Outras disposicións — 07/05/2012

Advertido erro na dita orde, publicada no DOG n.º 79, do mércores 25 de abril de 2012, cómpre facer a seguinte corrección:
Na páxina 15148, no título da orde e no primeiro parágrafo, onde di: «no concello da Coruña», debe dicir: «no concello de Oleiros (A Coruña)».
ORDE do 7 de maio de 2012 pola que se dispón o nomeamento dun vogal do Consello de Administración da Autoridade Portuaria da Coruña.
Consellería do Medio Rural e do Mar — II. Autoridades e persoal — 10/05/2012

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída,
Por proposta do presidente do ente público Portos do Estado, o nomeamento como vogal no Consello de Administración da Autoridade Portuaria da Coruña de Álvaro Mora Paulete.
Santiago de Compostela, 7 de maio de 2012.
ORDE do 25 de abril de 2012 pola que se dispón o nomeamento dun vogal do Consello de Administración da Autoridade Portuaria de Vigo.
Consellería do Medio Rural e do Mar — II. Autoridades e persoal — 10/05/2012

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída,
O nomeamento de Juan Antonio Muñoz Codina como vogal no Consello de Administración da Autoridade Portuaria de Vigo, en representación da Comunidade Autónoma de Galicia.
Santiago de Compostela, 25 de abril de 2012.
ORDE do 24 de abril de 2012 pola que se dispón o nomeamento dun vogal do Consello de Administración da Autoridade Portuaria de Vilagarcía de Arousa e a súa ría.
Consellería do Medio Rural e do Mar — II. Autoridades e persoal — 10/05/2012

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída,
Por proposta do Concello de Vilagarcía de Arousa o nomeamento de María Villaronga Chazo como vogal da Autoridade Portuaria de Vilagarcía de Arousa e a súa ría, en representación do citado concello.
Santiago de Compostela, 24 de abril de 2012.
ORDE do 24 de abril de 2012 pola que se dispón o cesamento dun vogal do Consello de Administración da Autoridade Portuaria de Vilagarcía de Arousa e a súa ría.
Consellería do Medio Rural e do Mar — II. Autoridades e persoal — 10/05/2012

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída,
O cesamento de Xosé Castro Ratón como vogal no Consello de Administración da Autoridade Portuaria de Vilagarcía de Arousa e a súa ría, en representación do Concello de Vilagarcía de Arousa, agradecéndolle os servizos prestados.
Santiago de Compostela, 24 de abril de 2012.
ORDE do 7 de maio de 2012 pola que se dispón o cesamento dun vogal do Consello de Administración da Autoridade Portuaria da Coruña.
Consellería do Medio Rural e do Mar — II. Autoridades e persoal — 10/05/2012

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída,
Por proposta do presidente do ente público Portos do Estado, o cesamento de Ana María García López como vogal no Consello de Administración da Autoridade Portuaria da Coruña, agradecéndolle os servizos prestados.
Santiago de Compostela, 7 de maio de 2012.
ORDE do 25 de abril de 2012 pola que se dispón o cesamento dun vogal do Consello de Administración da Autoridade Portuaria de Vigo.
Consellería do Medio Rural e do Mar — II. Autoridades e persoal — 10/05/2012

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída,
O cesamento de Pierre Ianni como vogal no Consello de Administración da Autoridade Portuaria de Vigo, en representación da Comunidade Autónoma de Galicia, agradecéndolle os servizos prestados.
Santiago de Compostela, 25 de abril de 2012.
RESOLUCIÓN do 7 de maio de 2012 pola que se dispón o cesamento de María Dolores Galovart Carrera como vicevaledora segunda do Valedor do Pobo.
Valedor do Pobo — II. Autoridades e persoal — 10/05/2012

En cumprimento do establecido no artigo 9 da Lei 6/1984, do 5 de xuño, do Valedor do Pobo, modificado pola Lei 3/1994, do 18 de xullo,
Que cese, por petición propia, como vicevaledora segunda do Valedor do Pobo María Dolores Galovart Carrera.
Santiago de Compostela, 7 de maio de 2012.
RESOLUCIÓN do 30 de abril de 2012 pola que acorda facer público o orzamento da Universidade da Coruña para o exercicio do ano 2012.
Universidade da Coruña — III. Outras disposicións — 14/05/2012

O Consello Social da Universidade da Coruña, na reunión que tivo lugar o día 26 de abril de 2012, e de conformidade co disposto no artigo 20.1 da Lei orgánica 6/2001, do 21 de decembro (modificada pola Lei orgánica 4/2007, do 12 de abril) e o artigo 4.c) da Lei 1/2003, do 9 de maio, de consellos sociais do Sistema Universitario de Galicia, acordou a aprobación do orzamento desta universidade para o exercicio do ano 2012.
Esta reitoría, consonte o disposto no artigo 81.2 da Lei orgánica 6/2001, do 21 de decembro, de universidades (modificada pola Lei orgánica 4/2007, do 12 de abril), resolve publicar o devandito orzamento que acada a contía inicial no estado de ingresos e gastos de 123.260.338,80 euros segundo o detalle anexo.
A Coruña, 30 de abril de 2012.
RESOLUCIÓN do 4 de maio de 2012 pola que se dá publicidade aos convenios de colaboración subscritos por este organismo no primeiro cuadrimestre do ano 2012.
Instituto Galego de Seguridade e Saúde Laboral — III. Outras disposicións — 14/05/2012

O artigo 11.1 da Lei 4/2006, do 30 de xuño, de transparencia e de boas prácticas na Administración pública galega, impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esta obriga,
Artigo único.
Dáselle publicidade á relación dos convenios subscritos polo Instituto Galego de Seguridade e Saúde Laboral nos meses de xaneiro, febreiro, marzo e abril do ano 2012, que se incorpora como anexo a esta resolución.
Santiago de Compostela, 4 de maio de 2012.
RESOLUCIÓN do 26 de abril de 2012, da Dirección Xeral de Innovación e Xestión da Saúde Pública, pola que se fai pública a realización dun curso homologado de nivel básico para a obtención do carné de aplicador/manipulador de biocidas.
Consellería de Sanidade — III. Outras disposicións — 14/05/2012

A Orde do 30 de xullo de 1997, conxunta das consellerías de Agricultura, Gandería e Montes e de Sanidade e Servizos Sociais, pola que se establece na Comunidade Autónoma de Galicia a normativa reguladora para a homologación de cursos de capacitación para realizar tratamentos con praguicidas, así como para a obtención do carné de manipuladores destes produtos, establece no seu artigo 8.6 que os ministerios de Agricultura, Pesca e Alimentación e de Sanidade e Consumo comunicarán, aos organismos responsables na Comunidade Autónoma, a homologación dos ditos cursos, e no seu artigo 9 a obrigatoriedade de que o organismo oficial responsable publique no
Diario Oficial de Galicia
a información correspondente a cada curso que se vai a realizar.
En consecuencia, anúnciase a realización dun curso de aplicador/manipulador de biocidas, nivel básico, homologado polas direccións xerais de Saúde Pública do Ministerio de Sanidade e Política Social e de Agricultura do Ministerio de Medio Ambiente, Rural e Mariño, solicitado pola entidade Diversey España, S.L., de acordo coas seguintes bases:
1. Denominación do curso:
Curso para a capacitación de aplicadores/manipuladores de produtos biocidas. Nivel básico.
2. Entidade organizadora:
Diversey España, S.L.
3. Data:
Os días 21, 22, 23 e 24 de maio de 2012.
4. Lugar de realización:
Instalacións da empresa Entrepinares.
Polígono industrial de Vilalba.
Ampliación segunda, parcela 56.
27800 Vilalba, Lugo.
5. Número de prazas:
Máximo 25 alumnos.
6. Dirixido a:
Todo o persoal auxiliar das empresas que apliquen e/ou manipulen produtos biocidas.
7. Criterios de selección:
Por rigorosa orde de recepción de inscricións.
8. Presentación de solicitudes:
Solicitude segundo modelo anexo.
9. Programa:
10. Certificado de superación do curso:
É obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polos alumnos e, en caso de superalas, expedirá o certificado correspondente co cal poderá solicitar á Dirección Xeral de Innovación e Xestión da Saúde Pública da Consellería de Sanidade o carné de aplicador/manipulador de biocidas, nivel básico.
Santiago de Compostela, 26 de abril de 2012.
ORDE do 2 de maio de 2012 pola que se incrementa a dotación orzamentaria da Orde do 25 de xaneiro de 2012, pola que se regula a aplicación dos pagamentos directos á agricultura e á gandaría, e das axudas ao desenvolvemento rural para a utilización sustentable das terras agrícolas no ano 2012.
Consellería do Medio Rural e do Mar — III. Outras disposicións — 10/05/2012

A Orde da Consellería do Medio Rural e do Mar do 25 de xaneiro de 2012 (DOG núm. 21, do 31 de xaneiro), regula o procedemento para a solicitude, tramitación e concesión, para o ano 2012, das axudas previstas dentro do réxime do pagamento único e doutros réximes de axuda directa á agricultura e gandaría, e das axudas ao desenvolvemento rural, para a utilización sustentable das terras agrícolas no ano 2012.
Na súa disposición adicional primeira, parágrafo 1, precísanse as aplicacións orzamentarias e o importe económico previsto para o financiamento das ditas axudas, e no seu parágrafo 3, sinálase que as dotacións iniciais se poderán incrementar, se for procedente, tramitando o expediente de modificación de crédito oportuno.
Coa finalidade de poder amparar todas as solicitudes das axudas especificadas no título II da orde, relativas aos pagamentos directos á agricultura e á gandaría no marco da aplicación da política agrícola común en Galicia financiadas polo Fondo Europeo Agrícola de Garantía (Feaga) e polo Fondo Europeo Agrícola de Desenvolvemento Rural (Feader) e xestionadas polo Fondo Galego de Garantía Agraria, e posto que a dotación inicial resulta insuficiente, a Consellería de Facenda realizou as incorporacións automática de remanentes de crédito, polo que cómpre, mediante esta orde, incrementar a dotación orzamentaria consignada inicialmente para a concesión das mencionadas axudas.
En consecuencia, e de conformidade co disposto na Lei 9/2007, do 13 de xuño, de subvencións de Galicia,
Artigo único.
1. A dotación orzamentaria prevista para as axudas especificadas no título II da Orde do 25 de xaneiro de 2012 (DOG n.º 21, do 31 de xaneiro), conforme a disposición adicional primeira, parágrafo 1, alínea a) da dita orde, increméntase no importe de 9.253.989,37 euros, e con cargo á aplicación 13.80.713F.779.1, dos orzamentos da Comunidade Autónoma de Galicia para 2012.
2. En todo caso, a concesión das axudas reguladas na dita orde estará limitada ás dispoñibilidades orzamentarias.
Disposición adicional única.
O incremento de crédito previsto no artigo único desta orde non afecta o prazo de presentación de solicitudes establecido na devandita Orde do 25 de xaneiro de 2012 (DOG n.º 21 do 31 de xaneiro).
Disposición derradeira.
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 2 de maio de 2012.
RESOLUCIÓN do 18 de abril de 2012, da Dirección Xeral de Relacións Institucionais e Parlamentarias, pola que se ordena a publicación do Acordo da Comisión Bilateral de Cooperación Administración Xeral do Estado-Comunidade Autónoma de Galicia en relación coa Lei 17/2011, do 15 de xuño, de seguridade alimentaria e nutrición.
Consellería de Presidencia, Administracións Públicas e Xustiza — III. Outras disposicións — 10/05/2012

Consonte o establecido no artigo 33 da Lei orgánica 2/1979, do 3 de outubro, do tribunal constitucional, modificado pola Lei orgánica 1/2000, do 7 de xaneiro, esta dirección xeral dispón a publicación do acordo que figura como anexo na presente resolución.
Santiago de Compsotela, 18 de abril de 2012.
A Comisión Bilateral de Cooperación Administración Xeral do Estado-Comunidade Autónoma de Galicia, na súa reunión do día 21 de marzo de 2012, adoptou o seguinte acordo:
1.º De conformidade coas negociacións previas do grupo de traballo consitutuído ao abeiro do previsto no Acordo da Comisión Bilateral Comunidade Autónoma de Galicia-Administración Xeral do Estado do 28 de setembro de 2011, para o estudo e proposta de solución das discrepancias manifestadas sobre a Lei 17/2011, do 15 de xuño, de seguridade alimentaria e nutrición, ambas as dúas partes as consideran solucionadas de conformidade coas actuacións desenvolvidas e en razón do compromiso seguinte:
En relación coas discrepancias manifestadas sobre o artigo 40, número 3, en canto determina a necesidade de que as comidas servidas nas escolas infantís e centros escolares sexan supervisadas por profesionais con formación acreditada en nutrición humana e dietética, ambas as dúas partes coinciden en interpretar o dito precepto no sentido de que permite, entre outras posibilidades, que a dita obriga poida ser atendida por persoal adscrito ao Servicio Galego de Saúde logo de convenio cos lexitimados para o efecto.
2.º En razón ao acordo acadado, as dúas partes coinciden en considerar resoltas as discrepancias manifestadas en relación con distintos preceptos da Lei 17/2011, do 15 de xuño, de seguridade alimentaria e nutrición, e concluída a controversia formulada.
3.º Comunicar este acordo ao Tribunal Constitucional, antes do vindeiro día 6 de abril, para os efectos previstos no artigo 33.2 da Lei orgánica 2/1979, do 3 de outubro, do Tribunal Constitucional, así como inserir este acordo no
Boletín Oficial del Estado
e no
Diario Oficial de Galicia
.
Madrid, 21 de marzo de 2012.
CORRECCIÓN de erros. Resolución conxunta do 10 de abril de 2012, da Consellería de Cultura, Educación e Ordenación Universitaria e do Instituto Galego de Consumo, pola que se publica a relación dos premios da fase autonómica do concurso sobre consumo responsable e calidade de vida Consumópolis 7, a publicidade: compras ou cómprante?
Consellería de Presidencia, Administracións Públicas e Xustiza — III. Outras disposicións — 14/05/2012

Advertidos erros na resolución anteriormente citada, publicada no
Diario Oficial de Galicia
número 84, do xoves 3 de maio de 2012, cómpre facer as seguintes correccións:
No anexo da resolución, páxina 16135, onde di:
«2.º premio:
Equipo:
Debe dicir:
«2.º premio:
Equipo:
RESOLUCIÓN do 26 de abril de 2012, da Secretaría Xeral Técnica da Consellería do Medio Rural e do Mar, pola que se procede a publicar a encomenda de xestión á empresa Tecnología y Servicios Agrarios, S.A. (Tragsatec) para a realización dos traballos de tramitación de medidas do Programa de Desenvolvemento Rural de Galicia no ano 2012.
Consellería do Medio Rural e do Mar — III. Outras disposicións — 11/05/2012

Coa finalidade de dar cumprimento ao disposto no artigo 9.3 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, procédese a publicar no Diario Oficial de Galicia a orde de execución da extinta Consellería do Medio Rural a Tragsatec para a realización dos traballos de tramitación de medidas do Programa de Desenvolvemento Rural de Galicia no ano 2012.
Para xeral coñecemento, disponse a súa publicación como anexo a esta resolución.
Santiago de Compostela, 26 de abril de 2012.
Primeiro.
Actividade a que se refire.
A actividade a que se refire esta encomenda de xestión é a realización dos servizos técnicos relacionados coas axudas das medidas 112 e 121 do PDR e, en concreto:
– Xestión no control das aprobacións e certificacións relacionadas coas axudas.
– Elaboración de informes sobre xestión de resolucións, notificacións e comunicados.
– Xestión dos pagamentos das axudas e supervisión de cruzamentos de bases de datos co fin de facilitar datos solicitados.
Segundo.
Natureza e alcance da xestión encomendada.
Esta encomenda de xestión ten natureza intersubxectiva, ao ter Tragsatec a consideración de medio propio instrumental da Administración segundo o disposto na disposición adicional vixésimo quinta do Real decreto lexislativo 3/2011, do 14 de novembro, polo que se aproba o texto refundido da Lei de contratos do sector público, e do Real decreto 1072/2010, do 20 de agosto, polo que se desenvolve o réxime xurídico da empresa Tragsa e das súas filiais, entre as cales se atopa Tragsatec.
Terceiro.
Prazo de vixencia.
O período de execución comezará o 1 de xaneiro de 2012 e rematará o 15 de maio de 2012, sen que se recolla posibilidade de prórroga.
RESOLUCIÓN do 26 de abril de 2012, da Secretaría Xeral Técnica da Consellería do Medio Rural e do Mar, pola que se procede a publicar a encomenda de xestión á empresa Tecnología y Servicios Agrarios, S.A. (Tragsatec) para a realización dos traballos de supervisión dos controis nos tres tipos de medidas dentro do Plan galego de controis Feader.
Consellería do Medio Rural e do Mar — III. Outras disposicións — 11/05/2012

Coa finalidade de dar cumprimento ao disposto no artigo 9.3 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, procédese a publicar no Diario Oficial de Galicia a orde de execución da extinta Consellería do Medio Rural a Tragsatec para a realización dos traballos de supervisión dos controis nos tres tipos de medidas dentro do Plan galego de controis Feader.
Para xeral coñecemento, disponse a súa publicación como anexo a esta resolución.
Santiago de Compostela, 26 de abril de 2012.
Primeiro.
Actividade a que se refire.
A actividade a que se refire esta encomenda de xestión é a realización dos seguintes servizos técnicos de supervisión de controis e control de calidade:
– Supervisión dos controis relativos ás medidas SIXC.
– Supervisión dos controis relativos ás medidas non SIXC.
– Supervisión dos controis das medidas asociadas ao enfoque Leader.
Segundo.
Natureza e alcance da xestión encomendada.
Esta encomenda de xestión ten natureza intersubxectiva, ao ter Tragsatec a consideración de medio propio instrumental da Administración segundo o disposto na disposición adicional vixésimo quinta do Real decreto lexislativo 3/2011, do 14 de novembro, polo que se aproba o texto refundido da Lei de contratos do sector público, e do Real decreto 1072/2010, do 20 de agosto, polo que se desenvolve o réxime xurídico da empresa Tragsa e das súas filiais, entre as cales se atopa Tragsatec.
Terceiro.
Prazo de vixencia.
O período de execución comezará o 1 de xaneiro de 2012 e rematará o 15 de xuño de 2012, sen que se recolla posibilidade de prórroga.
RESOLUCIÓN do 26 de abril de 2012, da Secretaría Xeral Técnica da Consellería do Medio Rural e do Mar, pola que se procede a publicar a encomenda de xestión á empresa Tecnología y Servicios Agrarios, S.A. (Tragsatec) para a realización dos traballos técnicos de colaboración coa autoridade de xestión do Programa de Desenvolvemento Rural 2007/2013, durante o ano 2012.
Consellería do Medio Rural e do Mar — III. Outras disposicións — 11/05/2012

Coa finalidade de dar cumprimento ao disposto no artigo 9.3 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, procédese a publicar no Diario Oficial de Galicia a orde de execución da extinta Consellería do Medio Rural a Tragsatec para a realización dos traballos técnicos de colaboración coa autoridade de xestión do Programa de Desenvolvemento Rural 2007/2013, durante o ano 2012.
Para xeral coñecemento, disponse a súa publicación como anexo a esta resolución.
Santiago de Compostela, 26 de abril de 2012.
Primeiro.
Actividade a que se refire.
A actividade a que se refire esta encomenda de xestión é a realización dos seguintes traballos:
– Apoio na realización das tarefas de avaliación continua do PDR responsabilidade da autoridade de xestión.
– Apoio nas tarefas de seguimento do PDR en Galicia.
– Apoio xurídico na preparación do informe intermedio anual, modificacións do programa, exame anual do programa do artigo 83 do Regulamento 1698/2005 e para o estudo e seguimento da tramitación dos novos regulamentos comunitarios de aplicación ao fondo Feader.
Segundo.
Natureza e alcance da xestión encomendada.
Esta encomenda de xestión ten natureza intersubxectiva, ao ter Tragsatec a consideración de medio propio instrumental da Administración segundo o disposto na disposición adicional vixésimo quinta do Real decreto lexislativo 3/2011, do 14 de novembro, polo que se aproba o texto refundido da Lei de contratos do sector público, e do Real decreto 1072/2010, do 20 de agosto, polo que se desenvolve o réxime xurídico da empresa Tragsa e das súas filiais, entre as cales se atopa Tragsatec.
Terceiro.
Prazo de vixencia.
O período de execución comezará o 1 de xaneiro de 2012 e rematará o 15 de xullo de 2012, sen que se recolla posibilidade de prórroga.
ORDE do 3 de maio de 2012 pola que se fixa o prezo de venda ao público dunha publicación editada por esta consellería.
Consellería do Medio Rural e do Mar — III. Outras disposicións — 11/05/2012

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51, sinala a obriga de que os prezos privados sexan fixados polas consellerías correspondentes, logo do informe favorable da Consellería de Facenda, e publicados no Diario Oficial de Galicia.
Para cumprir este mandato e despois de emitido o informe favorable da Consellería de Facenda, esta consellería
Artigo único.
1. Queda aprobado o prezo de venda ao público da publicación editada por esta consellería que se relaciona no anexo.
2. Este prezo entenderase con IVE incluído.
Santiago de Compostela, 3 de maio de 2012.
ORDE do 30 de abril de 2012 pola que se modifica o nome dun rexistro auxiliar do Rexistro Xeral da Xunta de Galicia adscrito a esta consellería.
Consellería de Presidencia, Administracións Públicas e Xustiza — III. Outras disposicións — 11/05/2012

O Decreto 191/2011, do 22 de setembro, de organización e funcionamento dos rexistros da Administración xeral e das entidades públicas instrumentais da Comunidade Autónoma de Galicia, dispón no seu artigo 8.2 que a creación, modificación ou supresión das oficinas de rexistro auxiliares se fará mediante orde da consellería competente en materia de administracións públicas, por proposta da consellería ou entidade correspondente, logo de informe da Oficina de Rexistro Xeral.
O Decreto 50/2012, do 12 de xaneiro, crea a Axencia Galega de Innovación e aproba os seus estatutos. O 18 de abril de 2012 quedou constituído o Consello Reitor da Axencia Galega de Innovación e, polo tanto, iniciouse a actividade desta axencia. Na disposición adicional primeira do indicado decreto establécese que na data de constitución da Axencia Galega de Innovación queda suprimida a Dirección Xeral de Investigación, Desenvolvemento e Innovación da Consellería de Economía e Industria, cuxas funcións son asumidas pola Axencia.
Tendo en conta o anterior, e co obxecto de manter a coherencia na organización administrativa, a Consellería de Economía e Industria propón modificar o nome do Rexistro de Dirección Xeral de Investigación, Desenvolvemento e Innovación polo de Rexistro da Axencia Galega de Innovación.
Polo exposto, e en uso das facultades que me confiren os artigos 34.6.º e 38 da Lei 1/1983, do 22 de febreiro, reguladora da Xunta e da súa Presidencia,
Artigo único.
Modifícase o nome do Rexistro da Dirección Xeral de Investigación, Desenvolvemento e Innovación polo de Rexistro da Axencia Galega de Innovación, auxiliar do Rexistro Xeral da Xunta de Galicia e adscrito á Consellería de Presidencia, Administracións Públicas e Xustiza.
Disposición derradeira primeira.
O establecido nesta orde non suporá incremento de gasto
.
Disposición derradeira segunda.
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 30 de abril de 2012.
ORDE do 7 de maio de 2012 pola que se dispón o nomeamento dun vogal do Consello de Administración da Autoridade Portuaria de Vigo.
Consellería do Medio Rural e do Mar — II. Autoridades e persoal — 15/05/2012

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
Por proposta do presidente do ente público Portos do Estado, o nomeamento como vogal no Consello de Administración da Autoridade Portuaria de Vigo de Jaime Luezas Alvarado.
Santiago de Compostela, 7 de maio de 2012.
ORDE do 7 de maio de 2012 pola que se dispón o nomeamento dun vogal do Consello de Administración da Autoridade Portuaria de Marín e a Ría de Pontevedra.
Consellería do Medio Rural e do Mar — II. Autoridades e persoal — 15/05/2012

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30, atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída,
Por proposta do presidente do ente público Portos do Estado, o nomeamento como vogal no Consello de Administración da Autoridade Portuaria de Marín e Ría de Pontevedra de José Antonio Morillo-Velarde del Peso.
Santiago de Compostela, 7 de maio de 2012.